ماتصيرش بس نكول احنه ولو
جنت احشم كل عمامي اعله الرحيل
اومايهمني ألي اجو ولما اجو
اوياأحبيب لو كلت انه ازعلان
جنت ازعل عالهوى لو زعلاك
ومايمر بريتي اوهذا المكان
البي كبل مشتم هواي اشتم هواك
انت دره اوشفتك بكتر الزمان
وكيفت من كلبي بكتاره زرعاك
الدنيا مدري شلون فرشتلي الشليل
وفرهديتك يوم عذالي التهو
وانه جبت الغانمه وانت الدليل
جورت واهل الهوي ماحصلو
من زمان دياركم تشكي الظلام
وهالنثرنه عيونه عليها نجوم
وانت تدري طباعنه اطباع الحمام
من يتيه يضل على دياره يحوم
وهل دوت بكتارنه نار الغرام
ومايطفيهه اوعلي ملك الغيوم
بس رضابك ياترف مثل الجحيل
وكلبي موكد ياحلو بي وكدو
اني احبن بيك كل ماهو جميك
وماعلي بلي حجو والماحجو
اي وحكك وانته اغله من اليمين
وانه بس بغيرك من احلف جذوب
انه وانت اوماتهمنه العالمين
أن شركت وان غربت بيها الدروب
وهسه عتني الشوك يمك والحنين
استاحشت جي وحدي بوكت الغروب
كون يمك جاصحت عندك دخيل
دولبني ايام هجرانك شسو
وانت تدري بمهجتك صاحب نزيل
خاف غيري بلنزل خويه ادعو
تميزت عن ربعي بيه الطيبات
اوضلت دروب الرده لهل الرده
واليبات على الهضم خله يبات
الغيره مهره اوماتضل محدده
دير دوك اعنانهه عل نايبات
اوكوه اسحك علخطر واتعمده
هاي دنيه ولو طحت بيها جتيل
بمشتهاتي الرحتك اصبح لهو
كفت الميزان تنزل بألثكيل
وهيه دنيا اومو شرط بيه العلو
ياشريج العكل خلهم شيحجون
وما عليه بلعرف نفسه نشيط
لو درو والله كلهم ينتهون
وصاحو بغربانهم يازي اللقيط
وانه ماريدك تسد عني الديون
ولا اريدك لو كرب موتي محيط
انه موتك ضايكه وجن سلسبيل
ومن منايه محبتك شارب حسو
ومااذل اوداعتك واصبح ذليل
من اشوفن بلنزل غيري ادعو
عاد احشم كل عمامي اعله الرحيل
اومايهمني ألي اجو والما اجو